
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	3 mai 2010

	Nr.
	27/247


R A P O R T

asupra proiectului de Lege pentru aprobarea Ordonanţei de urgenţă a Guvernului nr.4/2010 privind reglementarea unor măsuri de protecţie socială pe anul 2010
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 118 din 7 aprilie 2010, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.4/2010 privind reglementarea unor măsuri de protecţie socială pe anul 2010.
La întocmirea prezentului raport, Comisia a avut în vedere:

· avizul favorabil al Consiliului Legislativ (nr.80/04.02.2010)

· avizul favorabil al Consiliului Economic şi Social (nr.287/08.02.2010)

· avizul favorabil al Comisiei pentru buget, finanţe şi bănci (nr.154/20.04.2010)

· avizul favorabil al Comisiei juridice, de disciplină şi imunităţi (nr.31/242/20.04.2010)

· avizul favorabil al Comisiei pentru egalitatea de şanse pentru femei şi bărbaţi (nr.37/337/14.04.2010).

Proiectul de lege are ca obiect de reglementare stabilirea unor măsuri de protecţie socială pentru anul 2010, pe perioada de întrerupere temporară, totală sau parţială, inclusiv de reducere temporară a activităţii angajatorului, dar nu mai mult de 90 de zile, după cum urmează:

· salariaţii ale căror contracte individuale de muncă sunt astfel suspendate şi care beneficiază de indemnizaţia de minimum 75% din salariul de bază corespunzător locului de muncă ocupat, precum şi angajatorii, pentru salariaţii respectivi, sunt scutiţi de plata contribuţiilor de asigurări sociale datorate potrivit legii;
· indemnizaţiile de 75% de care beneficiază salariaţii, plătite din fondul de salarii, pe perioada mai sus menţionată, nu sunt incluse în veniturile salariale şi nu sunt impozabile, în înţelesul impozitului pe venit prevăzut de Legea nr.571/2003 privind Codul fiscal, cu modificările şi completările ulterioare;
· perioada de întrerupere temporară a activităţii constituie stagiu de cotizare fără plata contribuţiei.

Comisia propune Plenului Camerei Deputaţilor adoptarea proiectului de lege cu amendamente întrucât, prin adoptarea acestor măsuri, pierderile înregistrate la bugetul general consolidat se reduc, asigurându-se totodată menţinerea locurilor de muncă şi sprijinirea activă a angajatorilor şi a angajaţilor. 

Amendamentele propuse sunt de natură tehnico-legislativă, în sensul modificării titlului legii adoptat de Senat şi a articolului unic, pentru corelare cu titlul ordonanţei de urgenţă astfel cum a fost publicată în Monitorul Oficial al României, Partea I, nr.93 din 10 februarie 2010.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 27 aprilie 2010 au participat, în conformitate cu prevederile art.55 din Regulamentul Camerei Deputaţilor, republicat:

· d-l Dumitru Cornoiu – Secretar de Stat, Ministerul Muncii, Familiei şi Protecţiei Sociale 

· d-na Gabriela Mateescu – director, Ministerul Muncii, Familiei şi Protecţiei Sociale 

· d-na Irina Avramescu – director, Ministerul Finanţelor Publice

· d-na Ioana Hanganu-Cucu – consilier, Ministerul Finanţelor Publice.
La lucrările comisiei au fost prezenţi 20 deputaţi, din totalul de 20 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 31 martie 2010.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune adoptarea cu modificări a proiectului de lege, după cum urmează: 

Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	1. 
	__
	Titlul legii

Lege pentru aprobarea Ordonanţei de urgenţă a Guvernului nr.4/2010 privind reglementarea unor măsuri de protecţie socială pe anul 2010


	Lege pentru aprobarea Ordonanţei de urgenţă a Guvernului nr.4/2010 privind reglementarea unor măsuri de protecţie socială pentru anul 2010

Autor: d-l deputat Victor Paul Dobre 

	Pentru corelare cu titlul ordonanţei publicat în Monitorul Oficial.

	2. 
	__
	Articol unic. – Se aprobă Ordonanţa de urgenţă a Guvernului nr.4 din 5 februarie 2010 privind reglementarea unor măsuri de protecţie socială pe anul 2010,  publicată în Monitorul Oficial al României, Partea I, nr.93 din 10 februarie 2010.


	Articol unic. – Se aprobă Ordonanţa de urgenţă a Guvernului nr.4 din 5 februarie 2010 privind reglementarea unor măsuri de protecţie socială pentru anul 2010,  publicată în Monitorul Oficial al României, Partea I, nr.93 din 10 februarie 2010.

Autor: d-l deputat Victor Paul Dobre

	Pentru corelare cu titlul ordonanţei publicat în Monitorul Oficial.

	3. 
	Titlul ordonanţei

Ordonanţă de urgenţă privind reglementarea unor măsuri de protecţie socială pentru anul 2010 


	__
	Nemodificat 
	

	4. 
	Art. 1. - (1) Incepand cu luna februarie 2010, insa nu mai tarziu de data de 31 decembrie 2010, pe perioada suspendarii contractului individual de munca din initiativa angajatorului, in cazul intreruperii temporare a activitatii potrivit art. 52 alin. (1) lit. d) din Legea nr. 53/2003 - Codul muncii, cu modificarile si completarile ulterioare, salariatii ale caror contracte sunt astfel suspendate si care beneficiaza de indemnizatia de minimum 75% din salariul de baza corespunzator locului de munca ocupat, prevazuta la art. 53 alin. (1) din Legea nr. 53/2003, cu modificarile si completarile ulterioare, precum si angajatorii, pentru salariatii respectivi, sunt scutiti de plata contributiilor de asigurari sociale datorate potrivit legii, dar nu pentru mai mult de 90 de zile. Indemnizatiile reprezinta drepturi aferente perioadei februarie - decembrie 2010, inclusiv. 

     (2) Indemnizatiile de care beneficiaza salariatii, de minimum 75% din salariul de baza corespunzator locului de munca ocupat, platite din fondul de salarii, pe durata intreruperii temporare a activitatii angajatorului, prevazuta la art. 53 alin. (1) din Legea nr. 53/2003, cu modificarile si completarile ulterioare, nu sunt incluse in veniturile salariale si nu sunt impozabile, in intelesul impozitului pe venit prevazut de Legea nr. 571/2003 privind Codul fiscal, cu modificarile si completarile ulterioare, pentru o perioada de cel mult 90 de zile, incepand cu luna februarie 2010, dar nu mai tarziu de data de 31 decembrie 2010. Indemnizatiile reprezinta drepturi aferente perioadei februarie - decembrie 2010, inclusiv. 
   (3) Perioada prevazuta la alin.(1), pentru care salariatii ale caror contracte individuale de munca sunt suspendate si angajatorii acestor salariati sunt scutiti de plata contributiilor de asigurari sociale datorate potrivit legii, constituie stagiu de cotizare fara plata contributiei. 

   (4) Masurile prevazute la alin.(1) - (3) se aplica in cazul in care contractul individual de munca se suspenda in situatiile de intrerupere temporara, totala sau partiala, inclusiv de reducere temporara, a activitatii angajatorului, in special pentru motive economice, tehnologice, structurale sau similare. 

   (5) In intelesul prezentei ordonante de urgenta, prin notiunea de contributii de asigurari sociale se intelege contributia de asigurari sociale, contributia de asigurari pentru somaj, contributia de asigurari pentru accidente de munca si boli profesionale, contributia la fondul de garantare pentru plata creantelor salariale, contributia pentru asigurari sociale de sanatate, inclusiv contributia pentru concedii si indemnizatii de asigurari sociale de sanatate, datorate, potrivit prevederilor legale, atat de salariatii care beneficiaza de indemnizatia de minimum 75% din salariul de baza corespunzator locului de munca ocupat, prevazuta la art.53 alin.(1) din Legea nr. 53/2003, cu modificarile si completarile ulterioare, cat si de angajatorii acestora, pentru respectivii salariati. 

   (6) Pentru stabilirea si calculul indemnizatiei de somaj prevazute de Legea nr. 76/2002 privind sistemul asigurarilor pentru somaj si stimularea ocuparii fortei de munca, cu modificarile si completarile ulterioare, precum si pentru stabilirea si calculul drepturilor prevazute de Legea nr. 19/2000 privind sistemul public de pensii si alte drepturi de asigurari sociale, cu modificarile si completarile ulterioare, se utilizeaza salariul de baza minim brut pe tara garantat in plata, in vigoare in perioada prevazuta la alin.(1). In situatia in care stagiul de cotizare realizat potrivit alin. (3) este corespunzator unei fractiuni de luna, se utilizeaza salariul de baza minim brut pe tara garantat in plata, in vigoare in perioada respectiva, corespunzator fractiunii de luna. 

   (7) Prin derogare de la dispozitiile art.34 alin.(11) lit.a) si ale art.35 alin.(1) din Legea nr.76/2002, cu modificarile si completarile ulterioare, perioada prevazuta la alin.(3), in care salariatii realizeaza stagiu de cotizare fara plata contributiei, se ia in calcul la stabilirea perioadei de 24 de luni premergatoare datei inregistrarii cererii pentru acordarea indemnizatiei de somaj, prevazuta la art.34 alin.(1) lit.a) din Legea nr.76/2002, cu modificarile si completarile ulterioare, precum si la realizarea stagiului minim de cotizare in sistemul asigurarilor pentru somaj. 

   (8) Pentru stabilirea si calculul indemnizatiilor de asigurari sociale de sanatate prevazute de Ordonanta de urgenta a Guvernului nr. 158/2005 privind concediile si indemnizatiile de asigurari sociale de sanatate, aprobata cu modificari si completari prin Legea nr.399/2006, cu modificarile ulterioare, se utilizeaza salariul de baza minim brut pe tara garantat in plata, in vigoare in perioada prevazuta la alin.(1). In situatia in care stagiul de cotizare realizat potrivit alin.(3) este corespunzator unei fractiuni de luna, se utilizeaza salariul de baza minim brut pe tara garantat in plata, in vigoare in perioada respectiva, corespunzator fractiunii de luna. 


	__
	Nemodificat 
	

	5. 
	   

Art. 2. - Angajatorii au obligatia sa depuna, la inspectoratul teritorial de munca in raza caruia isi au sediul, o declaratie pe propria raspundere din care sa reiasa ca se afla in una dintre situatiile prevazute la art.52 alin.(1) lit.d) din Legea nr.53/2003, cu modificarile si completarile ulterioare, la momentul constatarii de catre acestia a situatiilor respective. 
	__
	Nemodificat 
	

	6. 
	   

Art. 3. - Conform competentelor legale, Inspectia Muncii si Agentia Nationala de Administrare Fiscala, prin institutiile lor teritoriale subordonate, vor controla periodic angajatorii care beneficiaza de masurile de protectie sociala prevazute in prezenta ordonanta de urgenta. 


	__
	Nemodificat 
	




PREŞEDINTE,







SECRETAR,




Victor Paul Dobre






Kerekes Karoly

Întocmit,

Şef serviciu, 

Consilier parlamentar Elena MESAROŞ

